ÅR C

Søndag i juleoktaven

DEN HELLIGE FAMILIE,

JESUS, MARIA OG JOSEF

P: Kære kristne! Familien, som består af Jesus, Maria og Josef, minder os

 om betydningen af, at vi søger Gud, hvor han lader sig finde og skænker

 sin helliggørende nåde. Lad os bede:

1. For Kirkens møde med vor tids familier,

 at den må være i stand til at give dem del i Guds nåde.

 Derom beder vi.

A: Herre, hør vor bøn.

2. At vore myndigheder må være bevidste om familiens betydning

 og skabe gode muligheder for den opvoksende slægt.

 Derom beder vi.

A: Herre, hør vor bøn.

3. For forældre og børn, der er kommet fra hinanden,

 at de må få den nødvendige guddommelige og menneskelige hjælp.

 Derom beder vi.

A: Herre, hør vor bøn.

4. For de af vore familier, som har det vanskeligt,

 at de må få tilstrækkelig omsorg og hjælp.

 Derom beder vi.

A: Herre, hør vor bøn.

P: Herre, vor Gud, himmelske Fader,

 du, som møder os gennem den hellige familie,

 hjælp vore familier til at søge dig der, hvor du findes.

 Ved Kristus, vor Herre.

A: Amen.